FONTOS:  EZT MÉG A SZOFTVER TELEPÍTÉSE ELŐTT OLVASSA EL!

U.S. Robotics VÉGFELHASZNÁLÓI SZOFTVERLICENC-SZERZŐDÉS

A TERMÉK TELEPÍTÉSE ÉS HASZNÁLATBA VÉTELE ELŐTT OLVASSA ÁT ALAPOSAN AZ ALÁBBI FELTÉTELEKET ÉS ELŐÍRÁSOKAT. A U.S. Robotics CORPORATION (A TOVÁBBIAKBAN: „U.S. Robotics”) A TERMÉK HASZNÁLATÁT LICENC ÚTJÁN KIZÁRÓLAG AZ ALÁBB RÉSZLETEZETT FELTÉTELEKKEL ENGEDÉLYEZI A FELHASZNÁLÓKNAK. A SZOFTVER BÁRMELY RÉSZÉNEK TELEPÍTÉSE ÉS HASZNÁLATA AZT JELENTI, HOGY EZEKET A FELTÉTELEKET ÉS ELŐÍRÁSOKAT ELFOGADTA. HA A SZERZŐDÉS FELTÉTELEIT ÉS ELŐÍRÁSAIT NEM FOGADJA EL, NE TELEPÍTSE ÉS NE HASZNÁLJA A SZOFTVERT.  EBBEN AZ ESETBEN KÜLDJE VAGY VIGYE VISSZA A TELJES TERMÉKET HASZNÁLATLANUL ABBA A KERESKEDELMI EGYSÉGBE, AHOL AZT VÁSÁROLTA, HA AZ INTERNETRŐL TÖLTÖTTE LE, AKKOR PEDIG TÖRÖLJE A SZOFTVERHEZ TARTOZÓ ÖSSZES LETÖLTÖTT FÁJLT A SZÁMÍTÓGÉPÉRŐL.

LICENC:  A U.S. Robotics a jelen Szerződésben részletezett feltételek és korlátozások betartása mellett nem kizárólagos, át nem ruházható (a kivételeket a jelen dokumentum ismerteti) engedélyt ad a mellékelt szoftveralkalmazás(ok) végrehajtható formátumban (a továbbiakban: „Szoftver”) történő használatára és az azokhoz társuló dokumentáció (a továbbiakban: „Dokumentáció”) használatára. A Szoftvert és a Dokumentációt (a jelen dokumentumban jelzettektől eltekintve) tilos bérbe vagy haszonbérletbe adni, terjeszteni és továbblicencelni, illetve időben másokkal megosztva (közösen) és bármely egyéb, nem engedélyezett módon használni.  Nincs engedélyezve emellett a Szoftver kódjának semmilyen ember számára olvasható formában (forráskód) történő megtekintése.  A Szerződés az alább felsorolt eseteket kivéve nem jelenti semmilyen szabadalom, szerzői jog, kereskedelmi titok, kereskedelmi védjegy vagy bármely egyéb, a Szoftverrel vagy a Dokumentációval kapcsolatos jog megszerzését.

A Szoftver az alább részletezett feltételek betartása melletti saját használatra van engedélyezve, és egy időben csak egy (1) – az Ön tulajdonában lévő vagy Ön által haszonbérletbe vett – számítógépen futhat.  A Szoftverről és a Dokumentációról kizárólag egy (1) – biztonsági másolatként vagy archiválási célokra szolgáló – másolatot készíthet, amely a Szoftver jelen szerződés szerinti használatát teszi biztosabbá.  A Szoftver és a Dokumentáció minden példányának tartalmaznia kell, mégpedig az eredetivel megegyező formában, a U.S. Robotics és a számára licenceket átengedők tulajdonjogának és szerzői jogának (copyright) ismertetését.  Ön beleegyezik, hogy a jelen Szerződés hatálya alatt kapott licencengedélyes szoftver vagy dokumentum egyetlen feliratrészletét sem távolítja el és nem másítja meg.

A TULAJDONJOG ÁTRUHÁZÁSA; TILOS A SZOFTVER VISSZAFEJTÉSE:  A Szoftvert, a Dokumentációt és a hozzájuk kapcsolódó licencengedélyeket átadhatja egy harmadik félnek abban az országban, amelyben a Szoftvert és a Dokumentációt vásárolta, feltéve, hogy a harmadik fél írásban beleegyezik, hogy betartja és magára nézve kötelezőnek érzi jelen Szerződés feltételeit és előírásait. Ha a Szoftvert és a Dokumentációt átadja másnak, a Szoftver és a Dokumentáció minden példányát át kell adnia, vagy az át nem adott példányokat meg kell semmisítenie. A jelen Szerződéssel kapott jogait a fenti lehetőséget kivéve nem ruházhatja át másra.

A Szoftver módosítása, visszafejtése, visszafordítása és a Szoftver alapján más származékos mű készítése szigorúan tilos.  Az Európai Közösség (EK) polgárai számára azonban a Szoftvernek az EK számítógépes szoftverek törvényes védelméről szóló előírása értelmében más szoftverekkel való együttműködéséhez elengedhetetlenül szükséges információk az U.S. Robotics cégtől beszerezhetők. Ezt írásban kell kérvényezni.

KIVITELI KORLÁTOZÁSOK:  A Szoftver (beleértve az ahhoz tartozó Dokumentációt és minden kapcsolódó műszaki adatot, illetve ezek összes példányát) (összefoglaló néven: „Műszaki adatok”) az Amerikai Egyesült Államok kiviteli korlátozásait szabályozó törvény hatálya alá esik, és más országokban érvényes kiviteli vagy beviteli előírások is vonatkozhatnak rá.  Emellett a Szerződés által lefedett Műszaki adatok olyan adattitkosítási kódot tartalmazhatnak, amelyet a törvény értelmében az Amerikai Egyesült Államok Kereskedelmi Minisztériumának jóváhagyott kiviteli engedélye és az adott ország ide vonatkozó kiviteli vagy behozatali engedélye nélkül tilos kivinni az Amerikai Egyesült Államokból vagy abból az országból, ahol a kódhoz törvényesen hozzájutott.  Ön beleegyezik, hogy nem viszi ki és nem exportálja újra a Műszaki adatokat (sem azok egyik példányát), sem az azokat alkalmazó termékeket, ha ezzel megsértene valamely törvényi előírást vagy szabályt az Amerikai Egyesült Államokban vagy abban az országban, ahol a termékhez törvényes úton hozzájutott. A Műszaki adatok kiviteli, újraexportálási vagy beviteli engedélyének megszerzése a felhasználó felelőssége. Fentieken túl a termék nem használható, nem vihető ki és nem exportálható újra (i) olyan országba vagy olyan ország állampolgára részére, amellyel szemben az Amerikai Egyesült Államok embargót visel; sem (ii) bárkinek, aki az Amerikai Egyesült Államok Kereskedelmi Minisztériumának Megrendelés-elutasító táblázatában vagy az Amerikai Egyesült Államok Pénzügyminisztériumának Különleges minősítésű állampolgárok nevű listáján szerepel.

KERESKEDELMI TITKOK; JOGCÍM:  Ön tudomásul veszi és elfogadja, hogy a Szoftver felépítése, működési sorrendje és szervezése a U.S. Robotics és beszállítói értékes kereskedelmi titka. Ön beleegyezik, hogy ezeket a kereskedelmi titkokat bizalmasan kezeli. Tudomásul veszi továbbá, és beleegyezik, hogy a Szoftver és a Dokumentáció és – az adathordozótól és a formátumtól függetlenül – ezek összes példányának tulajdonjoga és jogcíme a U.S. Robotics céget és beszállítóit illeti.

AZ AMERIKAI EGYESÜLT ÁLLAMOK KORMÁNYZATÁNAK SZÓLÓ ÉRTESÍTÉS:  A Szoftver, a Dokumentáció és minden egyéb, az alábbiakban ismertetett műszaki adat kereskedelmi természetű, és kizárólag a cég saját költségén lett kifejlesztve.  A Szoftver a DFARS 252.227-7014 (1995. június) előírásban meghatározott „Kereskedelmi célú számítógépes szoftver” vagy a FAR 2.101(a) előírásban meghatározott kereskedelmi termék, s mint ilyen, csak azok a jogok járnak vele, amelyeket jelen Szerződés – amely a U.S. Robotics cégnek a Szoftverhez adott szokványos kereskedelmi licence – tartalmaz. A Műszaki adatokhoz a DFAR 252.227-7015 (1995. november)és a FAR 52.227-14 (1987. június) értelmében (értelemszerűen amelyik ide illik) csak korlátozott jogok társulnak.

IDŐTARTAM ÉS FELBONTÁS:  A jelen Szerződés és a licenc érvényessége a Szoftver és a Dokumentáció telepítésétől számított ötven (50) év múlva jár le, hacsak korábban fel nem bontják. A Szerződés a Szoftver és a Dokumentáció minden példányának és bármely formátumban fellelhető összes vegyes változatának együttes megsemmisítésével bármikor felbontható. A Szerződés azonnal felbontottnak minősül akkor is, ha annak valamelyik feltételét vagy előírását megszegi. Ön beleegyezik, hogy ilyen felbontás esetén a Szoftver és a Dokumentáció minden példányát és bármely formátumban fellelhető összes vegyes változatát megsemmisíti.

KORLÁTOZOTT JÓTÁLLÁS ÉS A FELELŐSSÉG KORLÁTOZÁSA:  A Szoftverre vonatkozó minden jótállási feltétel és felelősségkorlátozás a Szoftverhez mellékelt Korlátozott felelősségvállalási kártyán, a termék használati utasításban vagy egyéb – akár papírra nyomtatott, akár elektronikus formátumban létező – dokumentációjában leírtakkal azonos.  Az ilyen jótállások és felelősségkorlátozások itt csak hivatkozásként szerepelnek, ám teljes egészükben.

IRÁNYADÓ JOG:  Jelen Szerződés esetében az Amerikai Egyesült Államok Kalifornia államának törvényei az irányadóak, kivéve a törvényi elvekkel történő ütközést, valamint a Nemzetközi Árukereskedelmi Szerződésekről szóló ENSZ konvencióval történő ütközést.

ELKÜLÖNÍTHETŐSÉG:  Amennyiben jelen Szerződés bármely kitétele érvénytelennek, törvénybe ütközőnek vagy érvénybe nem léptethetőnek minősülne, egy hasonló irányultságú vagy kereskedelmi hatású érvényes, törvénybe nem ütköző és érvényesíthető kitétellel kell helyettesíteni; a fennmaradó kitételek érvényessége, törvényessége és érvényesíthetősége semmiképp nem sérülhet vagy csorbulhat.

TELJES SZERZŐDÉS:  A jelen Szerződés elfogadása azt jelenti, hogy Ön teljes mértékben megértette és elfogadja a U.S. Robotics feltételeit, a szerződés felülbírál a Szoftverre és a Dokumentumra vonatkozó minden korábbi – szóbeli és írásbeli – szerződést, és kizárólag írásban, mindkét fél aláírásával egészíthető ki.

Amennyiben bármi kérdése lenne a Szerződéssel kapcsolatban, vagy bármi okból szeretne kapcsolatba lépni a U.S. Robotics céggel, keresse fel a tartózkodási helyén illetékes U.S. Robotics képviseletet, vagy írjon a következő címre:   U.S. Robotics Corporation, Customer Support Information, 935 National Parkway, Schaumburg, IL 60173.

A U.S. Robotics a U.S. Robotics Corporation bejegyzett védjegye. 
U.S. Robotics Corporation 
935 National Parkway
Schaumburg, IL 60173

© Copyright 2001 - 2005, U.S. Robotics Corporation.  Minden jog fenntartva. 
